CELEX: 62013TN0324
Language: el
Date: 2013-06-17 00:00:00
Title: Υπόθεση T-324/13: Προσφυγή της 17ης Ιουνίου 2013 — Endoceutics κατά ΓΕΕΑ — Merck (FEMIVIA)

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/32
            
         Προσφυγή της 17ης Ιουνίου 2013 — Endoceutics κατά ΓΕΕΑ — Merck (FEMIVIA)
   (Υπόθεση T-324/13)
   2013/C 252/53
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Endoceutics, Inc. (Κεμπέκ, Καναδάς) (εκπρόσωπος: M. Wahlin, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Merck KGaA (Darmstatdt, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ της 15ης Απριλίου 2013 στην υπόθεση R 1021/2012-4,
            
         
               —
            
            
               να απορρίψει την ανακοπή της αντιδίκου ενώπιον του τμήματος προσφυγών και να επιτρέψει την καταχώριση του σήματος που ζητήθηκε, ήτοι να κάνει δεκτή την υπ’ αριθ. 9 386 343 αίτηση για το σημείο FEMIVIA, και
            
         
               —
            
            
               να καταδικάσει την αντίδικο τόσο στα δικαστικά έξοδα όσο και στα έξοδα της διαδικασίας ενώπιον του ΓΕΕΑ.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σημείο «FEMIVIA» για προϊόντα της κλάσης 5 — Αίτηση αριθ. 9 386 343 για την καταχώριση κοινοτικού σήματος
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών του ΓΕΕΑ
   
      Αντιταχθέν σήμα ή σημείο: Το κοινοτικό λεκτικό σήμα «FEMIBION» για προϊόντα της κλάσης 5 και η διεθνής καταχώριση, της οποίας η προστασία έχει επεκταθεί στην Ευρωπαϊκή Ένωση, ασπρόμαυρου εικονιστικού σήματος με το λεκτικό στοιχείο «femibion» για προϊόντα των κλάσεων 5, 29 και 30
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της απόφασης του τμήματος ανακοπών και απόρριψη της αίτησης καταχώρισης στο σύνολό της
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009.